**Proiect**

**GUVERNUL REPUBLICA MOLDOVA**

**HOTĂRÎRE Nr. \_\_\_\_\_**

**din \_\_\_\_\_\_\_\_\_\_\_ 2017**

**cu privire la crearea Agenției de Mediu**

În temeiul prevederilor art. 14 alin. (7) din Legea nr. 98 din 4 mai 2012 privind administrația publică centrală de specialitate (Monitorul Oficial al Republicii Moldova, 2012, nr. 160-164, art.537) și art. CX alin. (4) din Legea nr. 185 din 21 septembrie 2017 pentru modificarea și completarea unor acte legislative (Monitorul Oficial al Republicii Moldova, 2017, nr. 371-382, art.632), Guvernul HOTĂRĂŞTE:

1. Se aprobă la propunerea Ministerului Agriculturii, Dezvoltării Regionale și Mediului, crearea Agenției de Mediu în subordinea Ministerului Agriculturii, Dezvoltării Regionale și Mediului ca organ emitent al actelor permisive în domeniul protecției mediului și utilizării resurselor naturale.
2. Ministerul Agriculturii, Dezvoltării Regionale și Mediului în termen de 2 luni de la publicarea prezentei hotărâri:

1) va stabili efectivul-limită și structura Agenției de Mediu,

2) va stabili lista autorităților administrative subordonate de la care se vor prelua funcțiile ce urmează a fi exercitate de Agenția de Mediu și numărul unităților de personal ce vor fi transferate către Agenție.

3) va prezenta Guvernului spre aprobare:

Regulamentul privind organizarea şi funcţionarea Agenției de Mediu, precum şi structura şi efectivul-limită ale acesteia;

Modificările și completările corespunzătoare la actele normative care reglementează activitatea instituțiilor vizate de prezenta Hotărîre,

4) va stabili cheltuielile necesare pentru asigurarea funcționării Agenției de Mediu.

5. În termen de 10 zile lucrătoare de la aprobarea Regulamentului și efectivului-limită al Agenției de Mediu, Ministerul Agriculturii, Dezvoltării Regionale și Mediului va stabili Statul de personal al Agenției și va lansa concursul pentru selectarea conducătorului acesteia.

6. Pînă la selectarea și numirea directorului Agenției de Mediu, Ministrul agriculturii, dezvoltării regionale și mediului va numi o persoană care va exercita funcția de director interimar al Agenției.

7. Personalul angajat în funcţiile preluate de Agenția de Mediu se transferă conform prevederilor legislaţiei muncii.

8. Disponibilizarea salariaţilor care refuză transferul în cadrul Agenției de Mediu se va efectua în conformitate cu legislaţia muncii în vigoare.

9. Agenţia Servicii Publice va opera modificările necesare în documentele cadastrale, la cererea titularului de drept, în conformitate cu prevederile prezentei hotărâri.

10. Controlul asupra executării prezentei hotărîri se pune în sarcina Ministerului Agriculturii, Dezvoltării Regionale și Mediului.

11. Prezenta hotărâre intră în vigoare la data publicării.

**PRIM-MINISTRU Pavel FILIP**

Contrasemnează:

**Ministrul agriculturii, dezvoltării**

**regionale și mediului Vasile BÎTCA**